kardosdrur/scandi-wiki huggingface dataset:
André Franquin

André Franquin, kendt som Franquin (født 3. januar 1924, død 5. januar 1997), var en belgisk tegneserieforfatter og -tegner. Franquin var, ligesom Hergé, en af de mest betydningsfulde aktører i den belgiske tegneseriekultur. Han arbejdede i mange år sammen med bl.a. Peyo, Morris og Willy Maltaite i Le Journal de Spirou. Han skabte Vakse Viggo og Spirillen og arbejdede fra 1947 til 1969 med tegneserien Splint & Co.

Tidligt liv 
Franquin blev født i 1924 i Etterbeek (hvor Hergé også blev født), en kommune i Bruxelles i Belgien. Han begyndte at tegne i en tidlig alder, men begyndte først at studere tegning i École Saint-Luc i 1943. Skolen blev dog lukket i 1944 på grund af krigen. Han blev ansat som animator i et lille animationsstudie i Bruxelles. Studiet gik dog konkurs ved krigens afslutning på grund af konkurrencen med de amerikanske tegnefilm. I sin korte arbejdsperiode på studiet havde Franquin dog mødt flere af sine fremtidige kolleger, bl.a. Morris og Peyo.

Første skridt i tegneseriens verden 
Franquin begyndte så at tegne forsider og korte historier for ugebladet om radio og kultur Le Moustique fra forlaget Dupuis.

I 1946 blev han en del af holdet bag Le Journal de Spirou. Jijé, der på dette tidspunkt selv tegnede de fleste serier i bladet, tilbyder Franquin at overtage serien Splint & Co. fra Rob-Vel, som oprindeligt skabte Splint.

En mesters tilblivelse 
Franquins arbejde med serien gør Splint & Co. til den vigtigste serie hos forlaget Dupuis. I begyndelsen bestod serien af korte, humoristiske en-sides historier, men Franquin udarbejdede efterhånden længere og længere historier, hvor humoren dog stadig havde den første plads.

Albummet Trolddom og champignoner er den første længere Splint & Co.-historie (den er på 57 sider). Indtil da havde Splint, Kvik og egernet Spip været de eneste gennemgående figurer i serien. Nogle af de mest markante figurer, der spiller afgørende roller i flere album, er greven af Champignac, som første gang dukker op i Trolddom og champignoner fra 1950, Spirillen og Kviks onde fætter Sante, som man begge møder for første gang i Arvestriden fra 1951, og Zorglub, der optræder første gang i 1959 i Z som Zorglub.

Franquin arbejdede som regel alene indtil 1958. Da indledte han et samarbejde med Greg og Jidéhem i forbindelse med historien Buddhas fange. Franquin tegnede figurerne, mens Greg skrev manuskriptet og Jidéhem tegnede baggrundene. Samarbejdet fortsatte i flere album.

I løbet af 1960'erne bliver Franquin mere og mere optaget af en anden figur, som han selv skabte i 1957, Vakse Viggo. Albummet Ballade i Champignac er Franquins sidste bidrag til serien Splint & Co., og Franquin bruger derefter hele sin tid på Vakse Viggo, der udkommer i humoristiske en-sides historier.

Yderligere læsning 
 Le monde de Franquin
 André Franquin på ComicWiki

Fodnoter

Eksterne henvisninger 

Tegneserieforfattere fra Belgien
Tegneserietegnere fra Belgien
Tegnere fra Belgien
Edelweiss

Edelweiss (Leontopodium) er en slægt med 5-6 arter, som er udbredt i Centralasien, Sibirien, Østasien og Europa, med hovedvægten i Kina. Navnet kommer fra tysk: edel = "ædel" + weiss = "hvid". Det er lave stauder med en opret og kolonidannende vækst. Alle dele af planterne – selv blomsterne – er tæt dækket af grålige hår. Bladene er spredte, linjeformede og indrullede med hel rand. Blomsterne er samlet i små kurve, der sammen med en krans af højblade danner den endestillede stand. Frugterne er nødder med fnok.

 Ægte edelweiss (Leontopodium alpinum)
 Kinesisk edelweiss (Leontopodium souliei)

 Leontopodium fauriei
 Leontopodium japonicum
 Leontopodium leontopodioides
 Leontopodium stoechas

Kurvblomst-familien
Jørgen Hvidemose

Jørgen Hvidemose (født 12. maj 1940) er en dansk kommunalpolitiker og tidligere fodboldtræner, der i 1983 førte Lyngby BK til det danske mesterskab. Han vandt desuden Landspokalturneringen med Lyngby i 1984 og 1985.

Karriere som træner 
Jørgen Hvidemose slog igennem som træner i 1. division for AB som blot 30-årig i 1970. Klubben var kun et enkelt mål fra at vinde DM-guldet, som i stedet gik til B 1903 på sidste spilledag. I 1974 stod han i spidsen for Lyngby BK, da klubben rykkede op i 2. division, og i 1977 var han som træner med til at sikre Brøndby IF oprykning til 2. division. I alt nåede Jørgen Hvidemose i løbet af sin karriere at rykke op hele otte gange med en klub.

I 1981 vendte Jørgen Hvidemose tilbage som træner for Lyngby BK, og klubben vandt sølv i 1. division. To år senere vandt klubben sit første danske mesterskab, og Jørgen Hvidemose stod også i spidsen for holdet, da Lyngby BK vandt pokalfinalerne i både 1984 og 1985. I 1989 var han træner for KB, da klubben vandt 2. division.

I 1996 blev Jørgen Hvidemose landstræner for Danmarks kvindefodboldlandshold, der siden kvalificerede sig til EM-slutrunden 1997. I 1998 lykkedes det for kvindelandsholdet at kvalificere sig til VM 1999.

Titler som træner 
 Danmarksmesterskabet
 Vinder (1): 1983
 Sølv (3): 1970, 1981, 1985
 Bronze (1): 1984

 Pokalturneringen
 Vinder (2): 1984 & 1985

Politik 

I 1993 blev Jørgen Hvidemose valgt ind i byrådet i Ølstykke kommune for Socialdemokratiet. I 2005 blev han valgt til byrådet i Egedal Kommune, hvor han sad indtil 2013. Fra 2010 som løsgænger.

Eksterne henvisninger 
 Mit liv med fodbold

Fodboldtrænere fra Brøndby IF
Fodboldtrænere fra Danmark
Kommunalbestyrelsesmedlemmer fra Socialdemokraterne
Fodboldtrænere fra Lyngby Boldklub
Trænere for Danmarks kvindefodboldlandshold
Etorfin

Etorfin (Immobilon ell. M99) et en semi-syntetisk opioid, som har en bedøvende virkning som er ca. 1,000–3,000 gange kraftigere end morfin. Det blev første gang syntetiseret fra Oripavin i 1960. Det blev senere syntetiseret igen af en forskergruppe ved Macfarlan-Smith and Co. i Edinburgh, ledet af Professor Kenneth Bentley. Etorfin kan også syntetiseres ud fra Thebain.

Etorfin bruges mest til at bedøve elefanter og andre store pattedyr. Dosis til selv store dyr er stadig lille, f.eks. er dosis for et næsehorn helt ned til 5 mg. Stoffet minder også om morfin, idet det forårsager ophidselse hos mus, katte og medfører lavere hjertefrekvens og lavt blodtryk hos rotter, hunde, katte og aber. Etorfin er udelukkende til veterinært brug, og det er statsovervåget. Diprenorfin (M5050) er en opiodreceptorantagonist, der kan gives proportionalt med mængden af etorfin givet (1.3 gange) for at modvirke etorfins effekt. Stærk veterinær etorfin er dødelig for mennesker; en dråbe på huden kan forårsage døden inden for få minutter.

Syntese 
Syntesen af etorfin foregår i to trin, hvor udgangsstoffet er et af de to morfinlignende forbindelser thebain og oripavin. I det første trin af syntesen laver man en Diels-Alders ringslutning ved at lade udgangsstoffet reagere med but-3-enon. I syntesens andet trin foretages der en Grignard reaktion med propan-1-magnesiumbromid efterfulgt af behandling med hydrogeniodid.

Eksterne henvisninger 
Etorfin syntese 

Opioider
.exe

.EXE (eller .exe) er en almindelig filtypeendelse for filer, der indeholder eksekverbar programkode, dvs. maskinlæsbar kode, der kan udføres direkte af et operativsystem. En EXE-fil kan kaldes et computerprogram. Udover programkode kan EXE-filer også indeholde andre slags data, fx billeder, klartekst eller lyd, der normalt kun vil være tilgængelige for programmet selv.

Ligesom anden programkode opstår en EXE-fil normalt ved, at menneskeskrevet kildekode kompileres, dvs. oversættes til maskinkode af en compiler.

Der findes forskellige EXE-filformater, men det mest udbredte er Microsofts Portable Executable (PE)-format, der bruges i alle 32-bit og 64-bit Microsoft Windows-udgaver. PE-formatet bruges ikke kun i filer med EXE-endelsen, men også i fx DLL og SYS-filer. EXE-filformatet, der blev brugt i de tidlige DOS-versioner, kaldes MZ Executable. Andre operativsystemer benytter også EXE-filer, bl.a. OS/2, der dog siden 2002 ikke udvikles mere.

Ikke alle operativsystemer bruger .exe-filer. På et Linux-system har eksekverbare filer normalt ingen endelse, men er markeret med executable flag i filsystemet. Det almindeligt brugte format under Linux hedder ELF. Under Mac OS benyttes heller ikke .exe-filer men siden Mac OS 9 såkaldte Application Bundles, der egentlig er biblioteker.

EXE
Exe

Exe kan henvise til:

 .exe – filtypeendelse for filer der indeholder eksekvererbar programkode,
 Exe (Flensborg) – kvarter i det vestlige Flensborg
 Exe (flod) – flod i England
Augustenborg Fjord

Augustenborg Fjord er en 10 km  lang fjord  på vestkysten af Als, nordøst for Als Sund og sydøst for Als Fjord. I bunden af fjorden ligger den gamle hertugby Augustenborg i et bakket morænelandskab med stejlt faldende terræn ned mod byens havn og mod fjordens østlige del, Lillehav, som er afspærret fra fjorden med en dæmning. 

Parken omkring slottet fremstår i dag som en romantisk have med gamle ege og bøgetræer og andre træarter der ikke vokser almindeligt i Danmark.
Augustenborg Skov ligger ud til Augustenborg Fjord vest for Augustenborg Slot. Skoven har igennem århundreder været plejet som lystskov og benyttes i dag i stor udstrækning til rekreative aktiviteter.

Ketting Nor ligger lige midt i trekanten Ketting, Egen og Sebbelev, ca. 4-5 km nord for Augustenborg. 
Ketting Nor er den inderste del af en gammel fjordarm fra Augustenborg Fjord. Noret er kendetegnet ved at der hele vejen langs bredden er en kraftig rørskov, som er overvintringsplads for mange andefugle.

Katholm er en lile ø i Augustenborg Fjord's nordøstlige hjørne ud for Sebbelev mod sydøst og Stolbro/Dyndved mod nord. Umiddelbart øst for Katholm ligger indsejlingen til Ketting Nor. Katholms lave vegetation er en optimal som yngleplads for gæs, svaner og  måger.

Historie 
I vikingetiden var Mjang Dam øst for den nuværende fjord en del af  Augustenborg Fjord. Nu er det meste af dammen dækket af en meget stor og tæt rørskov. I dammens østlige ende er der et større åbent vandområde, der er det egentlige Mjang Dam. Derfra går der en kanal, Strømmen, der har forbindelse via en kanal fra Bro til Krumom og videre ud i Lillehav.

Panserbatteriet Rolf Krake 
Panserbatteriet Rolf Krake i Augustenborg Fjord under den 2. Slesvigske Krig.

Efter våbenhvilens ophør begyndte preusserne kl. 2 nat den 29. juni 1864 ved Sottrupskov at sejle soldater over til Als. Panserbatteriet Rolf Krake lå på dette tidspunkt i Augustenborg Fjord. Rolf Krake sejlede ud i Als Sund, åbnede ild mod preusserne og bragte landgangen til ophør i tre kvarter. Men skibschefen, admiral H.P. Rothe, syntes, at skyderiet på Als trak sydpå, hvad der tydede på, det danske forsvar af Als var opgivet. For at deltage i evakueringen af de danske styrker befalede han Rolf Krake tilbage i Augustenborg Fjord, hvorved preusserne kunne genoptage landgangen og endda lægge en pontonbro over Als Sund.

Eksterne henvisninger 
 Kort over Augustenborg Fjord
Luftfoto af fjorden 

Fjorde i Danmark
Als
Fjord
L'Aquila

L'Aquila er hovedbyen i provinsen af samme navn, og er desuden hovedstad for hele regionen Abruzzo i det centrale Italien. Byen ligger højt placeret på en bakke, og er delvis omkranset af bjerge, der indgår i Appenninerne.

Se også 
 Jordskælvet i L'Aquila 2009

Byer i Abruzzo
L'Aquila (provins)
Windows Installer

Windows Installer (tidligere kendt som Microsoft Installer, kodenavn Darwin) er en motor til installation, vedligeholdelse og fjernelse af software på moderne Microsoft Windows systemer. Informationerne for installationen, og ofte også filerne selv, er pakket i en Installationspakke, der består af relationsdatabaser, der er struktureret som OLE Structured Storage Filer, der oftest kaldes for "MSI-filer" på grund af deres filendelse. 

Microsoft opfordrer tredjepartier til at bruger Windows Installer som basis for installationernes framework, sådan at de synkroniseres korrekt med andre installers, og bevare den interne konsistens i installationsdatabasen. Vigtige redskaber så som gendannelse og versionering (der modvirker DLL-helvede) afhænger af en konsistent interne database for at kunne fungere optimalt.

Eksterne henvisninger 
 Windows installer startside

Referencer 

Microsoft Windows
Jimmy Delaney

James "Jimmy" Delaney (3. september 1914 – 26. september 1989) var en skotsk fodboldspiller som fik en 24-årig spillekarriere.

Han blev født i Cleland, North Lanarkshire, hvor Delaney tilsluttede sig Celtic på et midlertidigt ophold i 1933 fra Stoneyburn Juniors, men han skrev under på en permanent kontrakt det efterfølgende år. Han brugte 13 år sammen med Glasgow-klubben, hvor han spillede 305 kampe.

I 1946 skrev Delaney under for Matt Busbys Manchester United på en 4000 punds-aftale. Han hjalp United med at vinde FA Cup 1948, og han sluttede sin United-karriere med 28 mål. Han flyttede tilbage til Skotland i en alder af 36 år, da han tilsluttede sig Aberdeen i november 1950, og han fik debut for dem i et 5-1-nederlag mod Falkirk. Et år senere tog han til Falkirk, hvor han brugte tre sæsoner. I januar 1954 betalte Derry City 1500 pund for en kontrakt med ham, et rekordbeløb i Irish Football League, bemærkelsesværdigt var han 39 år dengang. To år senere tilsluttede han sig Cork Athletic som spiller-træner, før han til sidst blev pensioneret fra Highland League-klubben Elgin City i 1957.

Delaney har vundet Scottish Cup med Celtic i 1937, den engelske FA Cup med Manchester United i 1948 og Irish Cup med Derry City i 1954. Han var også tæt på at vinde en fjerde cup I Irland, da han fik en runners-up-medalje med Cork Athletic i 1956. Han fik spillet 15 kampe for Skotland, hvor han scorede 6 mål.

Delaney døde i september 1989 kort efter hans 75-års fødselsdag. Siden da er der blevet udgivet en biografi af Delaney; "Jimmy Delaney – The Stuff of Legend", som blev skrevet af David Potter, og som blev udgivet af Breedon Books.. I 2009 blev han posthumt inkluderet i Scottish Football Hall of Fame.

Referencer 

Fodboldspillere fra Skotland
Fodboldspillere fra Aberdeen F.C.
Fodboldspillere fra Celtic F.C.
Fodboldspillere fra Cork United F.C.
Fodboldspillere fra Derry City F.C.
Fodboldspillere fra Elgin City F.C.
Fodboldspillere fra Falkirk F.C.
Fodboldspillere fra Manchester United F.C.
Medlemmer af Scottish Football Hall of Fame
Johnsen-Rahbek effekten

Johnsen-Rahbek effekten opstår når et elektrisk potential er tilsat på grænsen mellem en metallisk overflade og en halvleders overflade. Under disse forhold opstår en tiltrækkende styrke, hvis styrke afhænger af spændingen og hvilke materialer der er brugt.

Effekten er opkaldt efter de danske ingeniører, F. A. Johnsen og K. Rahbek, som var de første der undersøgte denne effekt grundigt.

Fysik
Attenkirchen

Attenkirchen er en kommune i i Landkreis Freising Regierungsbezirk Oberbayern i den tyske delstat Bayern. Den er en del af Verwaltungsgemeinschaft Zolling.

Geografi 
Attenkirchen ligger i det tertiære bakkeland omkring 13 kilometer nord for Freising ved udkanten af landskabet Hallertau, der har de største arealer med humleavl i Tyskland.

Bydele 
Ud over Attenkirchen er der i kommunen disse landsbyer og bebyggelser: Aigenrüpel, Aign, Berging, Brandloh, Eisenthal, Gallersberg, Gehausen, Gfeichtet, Götzendorf, Gütlsdorf, Haarland, Hettenkirchen, Hohenmorgen, Kronsdorf, Pfettrach, Pischlsdorf, Rannertshausen, Roggendorf, Staudhausen, Thalham og Wimpasing.
Dværghamster

Afrikanske Dværghamster er en gruppe af store hamstere, der tilhører slægterne Phodopus og Cricetulus. De anvendes som kæledyr.

Arter 
Phodopus-slægten (korthalede dværghamstere):

 Phodopus campbelli, Campbells dværghamster, eller Campbells
 Phodopus roborovskii, Afrikansk dværghamster (savannen)
 Phodopus sungorus, Vinterhvid dværghamster

Cricetulus-slægten (rottelignende hamstere):

 Cricetulus griseus, Kinesisk dværghamster.

Udseende 
Afrikanske Dværghamstere har færre farver end den syriske guldhamster, men hannerne har en flot manke omkring deres hoved, mens hunnerne ingen manke har da de er meget små. Afrikanske dværghamstere lever som regel mellem 15 og 25 måneder og når en længde på 8-10 cm.

Den kinesiske hamster har en længde på 10-12 cm og lever normalt mellem 2,5 og 3 år. Roborovski-hamsteren er den mindste og måler kun 4-5 cm og lever i 3 til 3,5 år. Vinterhvid har en længde på 8-10 cm såvel som Campbells.

Vinterhvide adskiller sig fra de andre arter ved, at de kan skifte til en anden farve om vinteren.

Campbells er den dværghamster, som findes i flest forskellige farver.

Sibirisk dværghamster og hybrider 
Nogle vil også mene, at der er en art, der hedder sibirisk dværghamster, men det var fordi man før i tiden kaldte både vinterhvid og campbells for sibiriske dværghamstere, men dette skabte for meget forvirring, og Dansk Hamster Forening anbefaler, at man ikke bruger betegnelsen mere, og de har indført stamtavler på ægte vinterhvide og campbells. Hos vinterhvide og campbells, uden stamtavle, kan man være 99,9 procent sikker på, at de er en blanding af campbells og vinterhvide, også kaldet hybrider. Ulempen ved dette er, at der blandt andet er forskel i størrelsen på de to arter, og derfor vil en vinterhvid hun have svært ved at føde unger på størrelse med campbells. Hybrider er ikke det samme som raceblanding eksempelvis gadekryds, da det er arter man blander, det kan sammenlignes med at parre en hest og et æsel eller en løve og en tiger.

Kilder og eksterne henvisninger 
 Dansk Hamster Forening 

Hamstere
Nintendo DS

Nintendo DS er en håndholdt konsol udviklet af Nintendo. Den udkom i Danmark den 11. marts 2005. Den 23. maj 2006 blev der lanceret en ny og mindre udgave, under navnet Nintendo DS Lite.
Denne konsol kan det samme som den originale version, men er dog mindre, og har fået sit design ændret kraftigt. Derudover kan lysstyrken indstilles på fire niveauer, og stylusen (pegepinden) er blevet større. I Europa er den blevet udgivet i tre farver; hvid, sort og lyserød.

Grundet det mindre design er porten til Game Boy Advance-spil også blevet mindre, og derfor vil enden af spillet stikke ud på den nederste skærm.

Ifølge Nitendo selv står DS for Developers' System (udvikleres system), i det man håbede, at konsolen kunne inspirere udviklere. Det kan dog også stå for Dual Screen (dobbelt skærm) og dermed den mest markante del af konsolen.

Tekniske specifikationer for Nintendo DS Lite 
Mål (i lukket form)
Længde: 133,0 x bredde: 73,9 x højde: 21,5 mm

Vægt (inklusiv det indbyggede batteri og stylus)
218 g (cirka)

CPU
1x ARM9 og 1x ARM7

Øverste skærm
3 tommer, transparent reflekterende TFT farve-LCD
Baggrundsbelyst – lysstyrke i 4 niveauer 		

Touch-screenen
3 tommer, transparent reflekterende TFT farve-LCD
Baggrundsbelyst – lysstyrke i 4 niveauer

Størrelse på stylus
Længde: cirka 87,5 mm, diameter: cirka 4,9 mm

Energistyrke og batteri
Genopladeligt litium-ion-batteri
Strømbesparende ”sleep mode”
AC-adapter

Spilletid pr. opladning
Minimum lysstyrke: 15–19 timer
Lav lysstyrke: 10–15 timer
Høj lysstyrke: 7–11 timer
Maksimum lysstyrke: 5–8 timer
(tiden kan variere alt efter softwaren)

Opladningstid
Cirka 3 timer

Nintendo Wi-Fi Connection 
Nintendo Wi-Fi Connection var en gratis online spilservice fra Nintendo. Spillere med et kompatibelt Nintendo DS spil kunne koble sig på denne service via et trådløst netværk ved hjælp af en Nintendo Wi-Fi USB Connector, eller en trådløs router. Servicen blev lanceret i Nord Amerika d. 14. november 2005 med udgivelsen af Mario Kart DS og Tony Hawk’s American Sk8land.

Nintendo Wi-Fi servicen blev lukket for den 20. Maj 2014. Hvilket betyder at alle spil der tidligere har understøttet det ikke længere vil kunne gøre brug af dem.

En webbrowser, Nintendo DS Browseren blev senere udgivet d. 4. juni 2007 i USA, som gjorde det muligt at gå på Internettet via den håndholdte konsol op til lukningen af Nintendo Wi-Fi servicen den 20 Maj 2014. Webbrowseren kunne fås i 2 udgaver. Både til den originale originale Nintendo DS og til den mindre Nintendo DS Lite. Med browseren fulgte en "Memory Pak" med som kunne sættes ind i DS'ens Game Boy Advance cartidge slot og tilføjede yderligere 8MB RAM til maskinen.

Se også 
 PlayStation Portable
 Game Boy
 Nintendo DS-spil

Referencer

Eksterne henvisninger 

 N-Gamez.dk (www.N-Gamez.dk)
 NintenDome.dk (www.NintenDome.dk) 
 nintendo.dk (www.Nintendo.dk)
 n-touch.dk (www.n-touch.dk)
 N-club.dk (www.N-club.dk)

Mobile spillekonsoller fra Nintendo
Nintendo DS-spil

Nintendo DS-spil er spil der kan spilles på Nintendos håndholdte spilkonsoller Nintendo DS og Nintendo DS Lite.

Nintendo DS blev første gang udgivet i Europa den 11. marts 2005, og der blev i løbet af den første udgivelsesmåned udgivet 15 spil til konsollen.

Spil til Nintendo DS er af en lang række genrer så som adventure, racing, strategi, fighting, RPG, simulation og sport. Derudover er der også udgivet spil i stil med virtuelle kæledyr (Nintendogs), og diverse applikationer såsom ordbøger og kalendere. De fleste af spillene gør i større eller mindre omfang brug af Nintendo DS's berøringsfølsomme skærm, mikrofon med stemmegenkendelse og Nintendo Wi-Fi Connection.

Ifølge Nintendos regnskaber fra 31. marts 2008, er de to mest solgte spil til DS, Nintendogs med 18.67 millioner solgte kopier, alle versioner sammenlagt, og New Super Mario Bros. med 14.16 millioner solgte kopier.

Spilliste 
Der er  spil inkluderet på listen.

Se også 
 Nintendo DS

Referencer

Eksterne henvisninger 
 Nintendo DS-spil  på Nintendo.com
Saksiske hansestæder

Saksiske hansestæder omfattede:
 Aschersleben
 Buxtehude
 Bockenem
 Bremen
 Erfurt
 Goslar
 Göttingen
 Halberstadt
 Halle
 Hannover
 Lüneburg
 Merseburg
 Mühlhausen
 Naumburg
 Stade
 Quedlinburg

Litteratur 
 Hermann Kinder & Werner Hilgemann: dtv-Atlas Weltgeschicte von Anfängen bis zur Gegenwart (Deutscher Taschenbuch Verlag GmbH&Co.KG, München 2000)

Se også 
 Hanseforbundet

Hanse
Alyson Stoner

Alyson Rae Stoner (født 11. august 1993 i Toledo, Ohio), er en amerikansk skuespiller, sanger, rapper og danser. Hun er bedst kendt for sine roller i Zack & Cody's søde hotelliv, hvor hun spiller Max og Camp Rock hvor hun spiller Caitlyn Gellar.

Hun lægger også stemme til Isabella i Phineas og Ferb. Hun spiller også med i filmen Step Up, Step Up 3D og Step Up All In som den søde følsomme Camile, og spiller med i Det vilde dusin 1, 2 & 3 som Sarah Baker.

Eksterne henvisninger 

 

Skuespillere fra Ohio
Au in der Hallertau

Købstaden Au in der Hallertau (eller: Au i.d.Hallertau) ligger i den nordlige del af er en kommune i i Landkreis Freising Regierungsbezirk Oberbayern i den tyske delstat Bayern. Den ligger i den sydlige del af landskabet Hallertau, der er kendt for sin udbredte humleavl. Da denne avl i århundreder har haft afgørende betydning for området har byen fået supleret sit navn med betegnelse das Herz im Hopfengau, eller Hjertet af humleområdet.
Au i.d.Hallertau ligger i en langstrakt dal på begge sider af den idylliske flod Abens .
Bybilledet er præget af statelige borgerhuse, humlemarker og skove.

Geografi

Bydele, landsbyer og bebyggelser

Nabokommuner 
Au in der Hallertau grænser til følgende kommuner (med uret, fra nord): Rudelzhausen, Nandlstadt, Attenkirchen, Wolfersdorf, Schweitenkirchen, og Wolnzach.

Eksterne henvisninger
Livlandske (baltiske) hansestæder

Hansestæder på den baltiske østkyst var:
Dorpat (Tartu),
Fellin (Viljandi)
Goldingen (Kuldīga)
Kokenhausen (Koknese)
Lemsal (Limbaži)
Pernau (Pärnu)
Reval (Tallinn)
Riga
Roop (Straupe)
Wenden (Cēsis)
Windau (Ventspils)
Wolmar (Valmiera)
NB: Gældende estiske og lettiske navne i parentes.

Litteratur 

Hermann Kinder & Werner Hilgemann: dtv-Atlas Weltgeschichte von Anfängen bis zur Gegenwart (Deutscher Taschenbuch Verlag GmbH&Co.KG, München 2000)

Se også 

Hanseforbundet
Den Tyske Ordensstat

Hanse